Kabalistidele on ta Saturnuse - Kronose - Aja sümboliks ja vastab ühele rassi-ajastule. Uues Testamendis saame lugeda Jeesuse 12 apostlist, neid on sageli sümboolselt kujutatud  12-harulise tähena, 12 lambana, tuvina, tähena jne. 12 õpilast on olnud ka teistel suurtel õpetajatel, nt mithraismis, Muhamedi väimehe Ali järglaste, šiiitide usuvoolus on 12 tema järglast ehk imaami. Johannese Ilmutus kõneleb samuti mitmeid kordi arvust 12, seal on see kindlasti uue maailma number. Ilmutusraamatu taevalik elupuu kannab 12 korda aastas, s.o kord kuus vilja. 12 on üks kesksemaid sümboleid ka Vanas Testamendis. Seal on 12 heebrealaste sugukonda, kes on nii 12 jumala kui 12 sodiaagimärgi  personifikatsioonid. Hiiobi raamatut peetakse VT kõige vanemaks osaks, tuhatkond aastat teistest, isegi Moosese raamatutest varasemaks. Seal on räägitud tähtkujude loomisest: Ta [Jumal] "... kes teeb Vankri-, Varda- ja Sõelatähed ja lõunapoolsed tähtkujud." (Ii 9:9) "... juhatada Vankritähtede kogumit?" (Ii 39:32)